Berlin (B/SN). Starobiskop a socialny etikar Wolfgang Huber warnuje – hladajo za pytanjom přičin za znjezboženje airbusa w francoskich Alpach – před generalnym podhladom napřećo depresiwnym čłowjekam. Mordarske jednanje kaž wotpohladane njezbožo lětadła scyła njeje typiske za depresiwnych, rjekny Huber we wusyłanju ARD „Günter Jauch“ k rozprawam medijow, po kotrychž bě kopilot depresije dla pod lěkarskim dohladom. Něhdyši předsyda rady EKD nima tež za prawe, mjenować wukonjenje tohole njezboža jako tak mjenowany rozšěrjeny suicid, kaž je to při njeskutkach w swójbnym wobłuku z wašnjom. Za Hubera je lětadłowe njezbožo skerje amok.
Rozšěrja centrum epilepsije
szl_Latn ces_Latn